Tid spiller en stor rolle, når man skal have en hund. Det kan også være vigtigt at spørge sig selv, om man har energien og overskuddet til at tage sig af en hund. For det kommer til at kræve, at man kan hive ekstra overskud frem, når man har haft en lang dag, nat eller andet. For hunden skal ud og gå flere gange dagligt. Det betyder, at man skal ekstra tidligt op om morgenen, før man skal på arbejde. Og det betyder, at man skal gå med hunden som det første, når man kommer hjem fra arbejde, studie eller andet.
Generelt skal man også være opmærksom på, hvordan meget af ens hverdag indrettes omkring hunden.